## Pravilnik o izmjenama i dopunama Pravilnika o brodicama

### NN 77/2001 (7.9.2001.), Pravilnik o izmjenama i dopunama Pravilnika o brodicama

# MINISTARSTVO POMORSTVA, PROMETA I VEZA

1310

Na teme­lju članka 1043. stavka 1. točaka 22. i 31. Pomorskog zakonika
(»Narodne novine«, br. 17/94, 74/94 i 43/96), ministar pomorstva, prometa i
veza Republike Hrvatske donosi

## PRAVILNIK

### O IZMJENAMA I DOPUNAMA PRAVILNIKA O BRODICAMA

Članak 1.

U članku 2. Pravilnika o brodicama (»Narodne novine« br. 81/94) dodaje
se nova točka 19. koja glasi:

Priobalne vode (coastal
waters) obuhvaćaju pojas mora od crte niske vode na obali kopna širine 1NM u
smjeru va­njske granice teritorijalnog mora uk­ljučujući luke kao i za­ljeve na
obali kopna određene člankom 7. stavak 2. Pomorskog zakonika.

Članak 2.

Članak 28. Pravilnika o
brodicama mije­nja se i glasi:

Brodica koja se upisuje u
očevidnik brodica Republike Hrvat­ske, bez obzira na propisane granice
plovidbe, te namjenu, osim brodice na vodeni mlazni pogon, mora imati sljedeću
osnovnu opremu:

1. sidro propisane mase u
skladu s Pravilima o grad­nji brodica Re­gistra, sidreno uže ili lanac du­ljine
od 25 do 100 metara, te bitve ili neke druge uređaje za privez;

2. 3 užeta za privez
prikladne du­ljine i prekidne čvrstoće;

3. sisa­ljku ili kablić s
ispolcem;

4. 2 vesla odgovarajuće
dužine s 4 palca raša­lja ili pričuvni mehanički porivni uređaj i čak­lju,

5. prsluke za spašava­nje za sve osobe koje se nalaze na brodici za
vrijeme plovidbe;

6. propisana svjetla i dnevne
oznake odobrenog tipa;

7. komplet alata za održava­nje
mehaničkog porivnog stroja ili drugog uređaja kao i odgovarajuću količinu
rezervnih dijelova koji osiguravaju rad uređaja;

8. baterijsku lampu;

9. kutiju prve pomoći;

10. odgovarajuću posudu za
prikup­lja­nje otpadnih u­lja i krutih tvari, te sredstvo za upija­nje i
separaciju u­lja za brodice s ugrađenim mehaničkim porivnim uređajem.

Oprema iz stavka 1. točaka 3.
i 6. kod brodica za gospodarske i javne svrhe mora biti odobrenog tipa.

Broj prsluka za spašava­nje
iz stavka 1. točke 6. kod brodica za gospodarske i javne svrhe mora odgovarati
broju osoba za koje je brodica re­gistrirana i dodatno 10% prsluka za djecu, te
isti moraju biti odobrenog tipa.

Članak 3.

Članak 29. Pravilnika mije­nja
se i glasi:

Brodice namije­njene za
osobne potrebe kojima je dozvo­ljena plovidba u granicama unutraš­njih morskih
voda i teritorijalnog mora Republike Hrvatske, pored opreme iz članka 28.
Pravilnika, moraju imati sljedeću dodatnu opremu:

1. rezervno ručno rudo ako
kormilari pomoću kormilarskog uređaja, odnosno odgovarajući način kormilare­nja
u nuždi;

2. sredstvo za zvučno
oglašava­nje;

3. vatrogasnu sjekiru i najma­nje
1 prijenosni protupožarni aparat;

4. 3 crvene ručne bukti­nje
ili 3 rakete;

5. dvije kutije šibica u
nepromočivom omotu ili upa­ljač.

Članak 4.

Članak 30. Pravilnika mije­nja
se i glasi:

Brodica re­gistrirana za gospodarske
i javne svrhe čija je plovidba ograničena na područje plovidbe iz članka 38.
stavak 2. točka 2a Pravilnika pored opreme iz članka 28. Pravilnika, mora imati
sljedeću dodatnu opremu:

1. rezervno ručno rudo ako
kormilari pomoću kormilarskog uređaja, odnosno odgovarajući način kormilare­nja
u nuždi;

2. odgovarajuće pomorske
karte za područje plovidbe;

3. sredstvo za zvučno
oglašava­nje;

4. vatrogasnu sjekiru i najma­nje
1 prijenosni protupožarni aparat odobrenog tipa;

5. 6 crvenih ručnih bukti­nja
ili 3 rakete;

6. dvije kutije šibica u
nepromočivom omotu ili upa­ljač;

7. ormarić ili kutiju prve
pomoći s propisanim sadržajem;

8. 1 kolut za spašava­nje
odobrenog tipa s oznakom brodice, te 25 metara užeta promjera 8 mm, postav­ljen
na pristupačnom mjestu;

9. brodica koja prevozi
putnike mora imati na dijelu palube rezervirane za boravak putnika platno za
zaštitu od sunca;

10. brodica koja ima
skladište za prijevoz tereta mora imati pokrov i nepropusno platno za pokriva­nje
skladišta;

11. kompas s osvjet­lje­njem
odobrenog tipa

12. brodsku VHF radijsku postaju, odnosno brodsku VHF DSC postaju
odobrenog tipa i k­njigu »Radio služba«.

Opremu iz stavka 1. točke 12. ovog članka nije obvezna imati brodica za
gospodarske i javne svrhe du­ljine do 7 metara, a za prijevoz putnika do 5
metara.

Brodica za gospodarske svrhe, čija je plovidba ograničena na područja
plovidbe iz članka 38. stavak 2. točka 2b Pravilnika, mora imati obveznu opremu
iz članka 28. Pravilnika.

Članak 5.

Članak 31. Pravilnika mije­­nja se i glasi:

Brodice namije­­njene za gospodarske i javne svrhe kojima je dozvo­­ljena
plovidba u granicama unutraš­­njih morskih voda i teritorijalnog mora Republike
Hrvatske pored opreme iz članka 28. Pravilnika, moraju imati s­­ljedeću dodatnu
opremu:

1. rezervno ručno rudo ako kormilari pomoću kormilarskog uređaja,
odnosno odgovarajući način kormilare­­nja u nuždi;

2. ažurirane pomorske karte Jadrana i k­­njigu: Pe­­ljar Jadranskog
mora, šestar i 2 nautička trokuta;

3. sredstvo za zvučno oglašava­­nje;

4. vatrogasnu sjekiru i najma­­nje 1 prijenosni protupožarni aparat
odobrenog tipa;

5. 6 crvenih ručnih bukti­­nja i 3 rakete;

6. dvije kutije šibica u nepromočivom omotu ili upa­­ljač;

7. ormarić ili kutiju prve pomoći s propisanim sadržajem;

8. najma­­nje 1 kolut za spašava­­nje sa svjetlosnim i dimnim signalima
»Čovjek u moru«, odobrenog tipa s oznakom brodice, te 25 metara užeta promjera
8 mm, postav­­ljen na pristupačnom mjestu;

9. brodica koja prevozi putnike mora imati na dijelu palube rezervirane
za boravak putnika platno za zaštitu od sunca;

10. kompas s osvjet­­lje­­njem odobrenog tipa;

11. brodica koja ima skladište za prijevoz tereta mora imati pokrov i
nepropusno platno za pokriva­­nje skladišta;

12. brodsku UKV radijsku postaju odobrenog tipa odnosno brodsku VHF DSC
postaju odobrenog tipa i k­­njigu »Radio služba«;

13. radar reflektor.

Članak 6.

Članak 32. Pravilnika mije­­nja se i glasi:

Skuter i jet-ski od obvezne opreme mora imati sigurnosnu narukvicu, a
skuteri, jet-ski namije­­njeni za gospodarske svrhe moraju imati i mogućnost da­­ljinskog
zaustav­­lja­­nja s obale.

Osobe koje se nalaze na skuteru i jet-skiu, moraju imati na sebi prsluke
za spašava­­nje i sigurnosne kacige.

Pored opreme iz članaka 28., 29. i 30. Pravilnika, gliseri moraju imati
sigurnosnu narukvicu i konveksni retrovizor ukoliko vuku skijaša ili gumeni
zračni jastuk.

Brodica na jedra pored opreme iz članka 28. Pravilnika, mora imati najma­­nje
jedno sigurnosno uže.

Članak 7.

Članci 33., 34. i 35. Pravilnika se brišu.

Članak 8.

Članak 38. Pravilnika mije­­nja se i glasi:

Brodica može ploviti u granicama unutraš­­njih morskih voda i
teritorijalnoga mora Republike Hrvatske.

Izuzetno od odredbe stavka 1. ovog članka kapetanija može, obzirom na
konstrukciju, plovna svojstva, porivne i druge uređaje i opremu brodice:

1. dozvoliti plovidbu i izvan granica iz stavka 1. ovog članka;

2. ograničiti plovidbu na određenu uda­­ljenost od najbliže obale i to:

a) do 6 NM od obale kopna i otoka;

b) za plovidbu priobalnim vodama, za brodice dužine do 5 metara, osim
glisera i brodice na vodeni mlazni pogon.

Brodica koja se ne upisuje u očevidnik brodica smije ploviti ne uda­­ljavajući
se od obale kopna i otoka više od 0.5 NM.

Kapetanija može na zahtjev stranke, izdati neupisanoj brodici privremeno
odobre­­nje za plovidbu u traja­­nju do 30 dana zbog obav­­lja­­nja probnih vož­­nji
ili uplov­­lje­­nja u luku na čijem području se nalazi kapetanija u kojoj će se
brodica upisati.

Članak 9.

Članak 39. se mije­­nja i glasi:

Osoba koja uprav­­lja brodicom mora biti osposob­­ljena i ovlaštena kao:

1. mornar motorist, ako uprav­­lja motornom brodicom namije­­njenom za
gospodarske i javne svrhe bez ograniče­­nja područja plovidbe, ili motornom
brodicom za gospodarske i javne svrhe čija je plovidba ograničena teme­­ljem
članka 38. stavak 2. točka 2a. Pravilnika, te pored toga i svjedo­­džbu o
osposob­­ljenosti za službu pomorskog radiotelefoniste s ograničenom ovlasti
odnosno GMDSS operatora s ograničenom ovlasti, ili sjedo­­džbu radiooperatera s
ograničenom ovlasti, ili uvjere­­nje o osposob­­ljenosti za vodite­­lja
brodice.

2. vodite­­lj brodice mora imati najma­­nje 18 godina starosti ako uprav­­lja
motornom brodicom za gospodarske svrhe čija je plovidba ograničena teme­­ljem
članka 38. stavak 2. točka 2b. Pravilnika ili uprav­­lja gliserom odnosno
brodicom na vodeni mlazni pogon.

3. vodite­­lj brodice mora imati najma­­nje 15 godina starosti ako uprav­­lja
brodicom za osobne potrebe, osim glisera i brodice na vodeni mlazni pogon.

Iznimno od odredbe točke 3. stavka 1. ovog članka osoba starija od 13
godina koja uprav­­lja brodicom za osobne potrebe do 5 metara dužine i koja ima
mehanički porivni uređaj jačine do 5 kW ne mora biti osposob­­ljena za vodite­­lja
brodice, ali mora biti osposob­­ljena za uprav­­lja­­nje brodicom.

Brodicom na vesla namije­­njenom za osobne potrebe može uprav­­ljati
osoba starija od 12 godina.

Članak 10.

U Članku 67. dio A) točka 2. iza riječi »ministar« dodaju se riječi »na
prijedlog lučkog kapetana za ispitne komisije u lučkim kapetanijama, odnosno
Ravnate­­lja Uprave pomorstva za ispitnu komisiju u Upravi pomorstva«.

Točka 2. dio A) alineja tri istog članka mije­­nja se i glasi »Ispitno
povjerenstvo čine predsjednik i tri člana, koji su ujedno i ispitivači iz
pojedinih predmeta te tajnik. Predsjednik i član ispitnog povjerenstva mora
imati zva­­nje časnika u službi palube ili časnika u službi stroja ili časnika
u službi veze, odnosno kao državni službenik mora imati najma­­nje SSS i tri
godine radnog iskustva u Upravi pomorstva, kapetaniji, odnosno ispostavi.

Članak 11.

Članak 68. Pravilnika mije­­nja se i glasi:

Ispit za vodite­­lja brodice polaže se prema s­­ljedećem programu:

POMORSKI PROPISI I OSNOVE PLOVIDBE: poznava­­nje propisa o plovidbi u
lukama, tjesnacima, unutraš­­njim morskim vodama i teritorijalnom moru, propisi
o ispravama brodice, nadležnosti lučkih kapetanija u odnosu na brodicu i posadu
brodice, svjetla; dnevni znakovi, zvučni signali za manevar pri sma­­njenoj vid­­ljivosti
za sve vrste brodova, međusobno izbje­gava­­nje brodova uz praktičan prikaz s
modelima, signali opasnosti, plovidba u lukama i pojedinim dijelovima
teritorijalnog mora i unutraš­­njih morskih voda u kojima je plovidba otežana,
poznava­­nje pomorskih karata i ­­njihovo čita­­nje, određiva­­nje kursa, mjere­­nje
uda­­ljenosti i vađe­­nje koordinata, priručnici za plovidbu, svjetla i oznake
na plovidbenom putu, kompas i ­­nje­gova upotreba, izvješće o vremenu, vjetrovi
na Jadranu i ­­njihova svojstva, morske struje i utjecaj na plovidbu, te
plovidba u magli, nevremenu i drugim otežanim prigodama.

MOTORISTIKA I ZAŠTITNE MJERE:
podjela mehaničkih porivnih uređaja; osnovni pojmovi o radu; priprema za pogon;
upućiva­­nje i zaustav­­lja­­nje; načini upućiva­­nja; podmaziva­­nje i hlađe­­nje;
kontrola rada; instrumenti za kontrolu; dijagnosticira­­nje kvarova i ­­njihovo
otkla­­nja­­nje; akumulatori; gorivo i mjere predostrožnosti kod krca­­nja
goriva; sredstva za gaše­­nje požara, poznava­­nje propisa o zaštiti mora od
onečišće­­nja.

POMORSTVO I PRUŽANJE PRVE
POMOĆI: vrste brodica po tipu, materijalu, namjeni i načinu izgrad­­nje,
dimenzije brodice, gaz i nadvođe, održava­­nje i oprema brodice, konopi i
uzlovi, stabilitet brodice obzirom na razmještaj težine, postupak u slučaju
nezgode-sudara, nasuka­­nja, prodora mora, požara i pada osobe u more; propisi
o prijavi pomorske nezgode, praktično uprav­­lja­­nje brodicom i plovidbi,
pristaja­­nju, sidre­­nju i veziva­­nju, pruža­­nje prve pomoći kod raznih
vrsta povreda, mehanički, toplotni i električni izvori povreda na brodici,
umjetno disa­­nje; sredstva za pruža­­nje prve pomoći.

POMORSKA RADIOTELEFONSKA
SLUŽBA: isprave brodske radijske telefonske postaje, služba bdije­­nja, rad u
luci, nadzor i inspekcija, smještaj radijske postaje, dijelovi radijske
postaje, mjere protiv smet­­nji, identifikacija i pozivni znakovi, opći
postupak za uspostav­­lja­­nje veze, signal za pogibe­­lj, poziv i poruka o
pogibe­­lji, signali i poruke o hitnosti i signali i poruke o sigurnosti, red
prvenstva u radio-prometu, radio tele­gram, upotreba međunarodne tablice za
srica­­nje slova i brojeva, provjera radijske postaje prije pušta­­nja u rad,
praktično rukova­­nje radiotelefonskom postajom, osnovna načela »Svjetskog
pomorskog sustava za pogibe­­lj i sigurnost – GMDSS sustava«.

U članku 72. toč. 1. i 2.
riječi »(članak 34.)« i »(članak 35.)« zamje­­njuju se riječima »(članci 30. i
31.)« i »(članak 32.)«.

Članak 12.

Članak 74. stavak 4. Pravilnika mije­­nja se i glasi:

Osoba koje je stekla Uvjere­­nje o osposob­­ljenosti za vodite­­lja
čamca sukladno Pravilniku o čamcima (»Narodne novine« br. 80/2000) a koje
vrijedi za priobalne vode – C (»coastal waters«) smatra se osposob­­ljenom za
vodite­­lja brodice isk­­ljučivo na brodicama kojima je ograničeno područje
plovidbe u priobalnim vodama Republike Hrvatske.

Članak 13.

U članku 75. dodaje se novi stavak 1. koji glasi:

Čamci upisani u očevidnike čamaca kapetanija sukladno Pravilniku o
čamcima (»Narodne novine« br. 80/2000), mogu ploviti isk­­ljučivo priobalnim
vodama Republike Hrvatske.

Stavak 1. navedenog članka postaje stavak 2. mije­­nja se i glasi:

Čamci iz stavka 1. ovog članka mogu ploviti unutraš­­njim morskim vodama
i teritorijalnim morem Republike Hrvatske izvan priobalnih voda ukoliko lučka
kapetanija utvrdi da ispu­­njavaju uvjete propisane ovim Pravilnikom.

Stavci 2. i 3. ovog članka postaju stavci 3. i 4.

Članak 14.

Ovaj pravilnik stupa na snagu osmog dana od dana objav­­ljiva­­nja u
»Narodnim novinama«.

Klasa: 011-01/01-02/34
Urbroj: 530-01-01-1
Zagreb, 16. kolovoza 2001.

Ministar
**mr. sc. Alojz Tušek**, v. r.

Pravilnik, NN 77/2001-1310